**ΔΕΛΤΙΟ ΤΥΠΟΥ**

**Το Κέντρο Πολιτισμού της Περιφέρειας Κεντρικής Μακεδονίας,**

διοργανώνει

**«Χριστουγεννιάτικο Παιδικό Φεστιβάλ»**

**Πέμπτη 28, Παρασκευή 29 και Σάββατο 30 Δεκεμβρίου 2017** και ώρα **19:00**

στο Πολιτιστικό Κέντρο **«Αλέξανδρος»** (Εθνικής Αμύνης 1)

**ΕΙΣΟΔΟΣ ΕΛΕΥΘΕΡΗ**

**Αντί εισιτηρίου θα συλλέγονται: τρόφιμα μακράς διαρκείας,**

**χαρτικά – απορρυπαντικά – είδη προσωπικής υγιεινής**

**υπέρ της «ΑΡΩΓΗΣ ΘΕΣΣΑΛΟΝΙΚΗΣ»**

****

* **Πέμπτη 28/12/17**

**«Ψέμα στο Ψέμα»** μεικτό είδος κουκλοθεάτρου από την παιδική σκηνή «Θέατρο Σοφούλη».

* **Παρασκευή 29/12/17**

**«Χριστουγεννιάτικη μαγεία»** ο Marmelo Manizates παρουσιάζει ένα show μαγείας για όλη την οικογένεια.

* **Σάββατο 30/12/17**

**«Νύχτα Πρωτοχρονιάς»** παράσταση Καραγκιόζη από το Θέατρο Σκιών Γιάννη Χατζή.

Ακολουθεί αναλυτικά το πρόγραμμα των παραστάσεων:

|  |  |
| --- | --- |
| Πέμπτη **28.12.17**19:00  | **«Ψέμα στο Ψέμα»** μεικτό είδος κουκλοθεάτρου από την παιδική σκηνή «Θέατρο Σοφούλη». Καλώς ήρθατε παιδιαΣε μια πόλη λαμπερήΠου οι κατοικοί της όλοι Την κρατάνε καθαρήΜόλις σβήσουνε τα φώταΚαι ανοίξει η αυλαίαΌλοι μαζί θα γίνουμε Μια όμορφη παρεαΈνα μικρό αγόρι θα φέρει τα πάνω κάτω στην όμορφη πόλη μας. Τα ψέματα , οι ζαβολιές και τα πειράγματα δεν θα του βγουν σε καλό. Λέτε οι καλές κούκλες να τον συγχωρήσουν; και τι δουλειά έχει επάνω στη σκηνή ένας θεατής;  Μια διαδραστική παράσταση κουκλοθέατρου που μέσα από το χιούμορ και τη διασκέδαση θέλει να μας δείξει πως το να λέμε ψέματα, να πειράζουμε και να ενοχλούμε με άσχημο τρόπο τους γύρω μας δεν είναι ότι καλύτερο. Όλα έχουν ένα όριο και " οι παραβάτες τιμωρούνται."**Κείμενο:** Καλλιόπη Παπαδάκη, **Σκηνοθεσία:** Παυλίνα Χαρέλα, **Μουσική:** Χάρης Γκατζόφλιας, **Χορογραφίες:** Κώστας Καφαντάρης, **Σκηνικά-Κοστούμια:** Moda System**Παίζουν:** Μάρω Καραγεώργου, Μαρίνα Καζόλη (διπλή διανομή) Γιάννης Κωνσταντινίδης, Κώστας Καφαντάρης, Δημήτρης Κουστολίδης (διπλή διανομή) |
| Παρασκευή**29.12.17** 19:00  | **«Χριστουγεννιάτικη μαγεία»** ο Marmelo Manizates παρουσιάζει ένα show μαγείας για όλη την οικογένεια. Ο ΜΑΡΜΕΛΟ είναι ο αγαπημένος μάγος μικρών και μεγάλων. Παρουσιάζει το δυσκολότερο είδος της τέχνης των ταχυδακτυλουργών, το COMEDY MAGIC. Συνδυασμό της τέχνης του stand up comedy και της ταχυδακτυλουργίας που έχει σκοπό το γέλιο μέσα από μια μοντέρνα παρουσίαση κλασικών τρικ. Ένα μαγικό τραπέζι πετάει στον αέρα και ένας μπαμπάς μεταμορφώνετε σε Άι Βασίλη κάνοντας μαγικά κόλπα. Τραπουλόχαρτα, πολύχρωμα λουλούδια και μαντίλια εμφανίζονται και εξαφανίζονται με κωμικό τρόπο πάντα με τη βοήθεια των παιδιών. Ένα διαδραστικό κωμικό σόου μαγείας πασπαλισμένο με Χριστουγεννιάτικη χρυσόσκονη και διάθεση για μικρά και μεγάλα παιδιά.  |
| Σάββατο **30.12.17**19:00 | **«Νύχτα Πρωτοχρονιάς»** παράσταση Καραγκιόζη από το Θέατρο Σκιών Γιάννη Χατζή. **Νύχτα Πρωτοχρονιάς** ή **της Τύχης τα Γραμμένα** Λένε, ότι στα μεσάνυχτα παραμονή Πρωτοχρονιάς, την ώρα που γίνεται στα ουράνια η αλλαγή του χρόνου, όποιος έχει καθαρή την καρδιά και κάνει μια ευχή, αυτή πραγματοποιείται. Ο Καραγκιόζης ξενυχτάει και «ω! του θαύματος», μπλέκει με τον παλιό και το νέο χρόνο. Θα ευχηθεί να γίνει πλούσιος όμως ένα καπρίτσιο του Πασά κι ένα στοίχημα του Χατζηαβάτη προκαλούν τη μοίρα του πρωτοχρονιάτικα, οδηγώντας την πραμάτεια της ψυχής του στην απελπισία, στην τρέλα … στην εξέγερση. Αστεία πράγματα δηλαδή και … μπόλικο γέλιο. Μόνο που … !  |

 ΔΙΟΡΓΑΝΩΣΗ:

 

ΧΟΡΗΓΟΙ ΕΠΙΚΟΙΝΩΝΙΑΣ: **  ** ****           

|  |  |
| --- | --- |
|  |  |